Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
DIHLOGO TŠE DINGWE TŠA INTHANETENG
Modimo o Nyaka Gore ke Dire’ng ka Bophelo bja ka?
Dihlatse tša Jehofa
Dilo tše di Lego Gona
Dikgatišo tše di Lego Gona
Lehu ke lenaba leo le boifišago. Re le lwantšha ka matla a rena ka moka. Re ka leka go se amogele ge le hlasela motho yo re mo ratago. Goba, ka baka la mafolofolo a bofsa, re ka nagana gore lehu le ka se tsoge le re hlasetše, e lego kgopolo ya go iphora yeo re e kgomarelago ka nako e itšego.
Babušiši ba China ba ile ba latela toro e swanago ya go se hwe, gaešita le ge ba dirile se ka tsela e fapanego—ka go diriša sehlare sa go telefatša bophelo sa boikgopolelo. Mmušiši Qin Shi Huang o ile a laela setsebi sa gagwe sa go telefatša bophelo gore se hwetše motswako wa maleatlana wo o bego o tla thibela lehu. Eupša metswako ya bona e mentši e be e na le mpholo wa mercury, gomme go ka direga gore o bolailwe ke o mongwe wa metswako yeo.
Lekgolong la bo-16 la nywaga C.E., go begilwe gore monyakišiši wa Mosepania e lego Juan Ponce de León o ile a sesa dihlakahlakeng tša Caribbean a nyakana le mothopo wa bofsa. O ile a utolla Florida, U.S.A., gomme a hwa nywaga e mmalwa ka morago ga go lwa le Maamerika a Setlogo. Le gona ga se gwa ka gwa hwetšwa mothopo wa bofsa.
Bofarao, babušiši le banyakišiši ka moka ba be ba nyaka go fenya lehu. Le gona ke mang mo go rena a bego a ka nyatša pakane ya bona, gaešita le ge re sa rate mekgwa yeo ba bego ba e diriša? Ge e le gabotse, ka moka ga rena re nyaka go tšwela pele re phela.
Ke ka baka la’ng re sa nyake go hwa? Beibele e hlalosa lebaka. Ge e bolela ka Mmopi wa rena, Jehofa Modimo, * e re: “Selo se sengwe le se sengwe o se dirile e le se sebotse ka nako ya sona. O tsentše bosafelego dipelong tša batho.” (Mmoledi 3:11) Re ka rata go thabela dilo tše dibotse tša lefase ka mo go sa felego, e sego ka nywaga e 80 goba go feta moo. (Psalme 90:10) Se ke seo re se kganyogago go tšwa pelong.
Ke ka baka la’ng Modimo a tsentše “bosafelego” dipelong tša rena? Na e be e fo ba gore a re ferekanye? Le gatee. Ka mo go fapanego, Modimo o re holofetša gore lehu le tla fenywa. Beibele e bolela leboelela ka go fedišwa ga lehu le ka kholofetšo ya Modimo ya bophelo bjo bo sa felego.—Bona lepokisi le le sepedišanago le sehlogo se le le rego, “Go Fenya Lehu.”
^ ser. 9 Jehofa ke leina la Modimo bjalo ka ge le utolotšwe ka Beibeleng.
“O tla metša lehu ka mo go sa felego, gomme Mmuši Morena Jehofa o tla phumola megokgo difahlegong ka moka.”—Jesaya 25:8.
“Lehu ke lenaba leo le tlago go fedišwa mafelelong.”—1 Bakorinthe 15:26.
‘Re na le kholofelo ya bophelo bjo bo sa felego bjo Modimo yo a ka se kego a aketša a bo holofeditšego mehleng ya bogologolo.’—Tito 1:2.
“O tla phumola megokgo ka moka mahlong a bona gomme lehu le ka se hlwe le sa ba gona.”—Kutollo 21:4
Ke ka baka la’ng Jesu a ile a bapiša lehu le boroko? Re ka ithuta’ng ka dipego tša go tsošwa ga batho tšeo di ngwadilwego ka Beibeleng?
Ntšha Moneelo wa go Thekga Modiro wa Rena wa Lefase ka Bophara